Iteftef psikjatra miġnun f'moħħ mimli tajjar ta' bniedem-problema w jitolbu jirxoxta l-imgħoddi mudlam. U jgħaddu bħal film fuq liżar, tfulija beżgħana, żgħożija mormija, rġulija mikduda — ħolm biss. U jogħxa l-psikjatra x'ħin jilmaħ xewqat mhux mitmuma, imħabba miċħuda li trabbi egħruqha f'moħħ dgħajjef uman …… u jbiegħ il-fejqan. Il-moħħ tal-bniedem-problema jissaffa …… biex issa, imbagħad, jittappan mill-ġdid bin-nifs tal-ħajja problema tas-seklu għoxrin.